CELEX: E2015P0019
Language: sk
Date: 2015-07-29 00:00:00
Title: Žaloba Dozorného úradu EZVO podaná 29. júla 2015 proti Lichtenštajnskému kniežatstvu (Vec E-19/15)

10.12.2015   
            
            
               SK
            
            
               Úradný vestník Európskej únie
            
            
               C 410/3
            
         Žaloba Dozorného úradu EZVO podaná 29. júla 2015 proti Lichtenštajnskému kniežatstvu
   (Vec E-19/15)
   (2015/C 410/03)
   Dozorný úrad EZVO, ktorý zastupuje Markus Schneider, Clémence Perrin a Marlene Lie Hakkebo, splnomocnení zástupcovia Dozorného úradu EZVO, 35 Rue Belliard, 1040 Brussels, BELGIUM, podal 29. júla 2015 na Súd EZVO žalobu proti Lichtenštajnskému kniežatstvu.
   Dozorný úrad EZVO žiada Súd EZVO, aby:
   
               1.
            
            
               vyhlásil, že Lichtenštajnské kniežatstvo porušilo svoje povinnosti vyplývajúce z článkov 9, 10, 13 a 16 aktu uvedeného v bode 1 prílohy X k Dohode o EHP (smernica Európskeho parlamentu a Rady 2006/123/ES z 12. decembra 2006 o službách na vnútornom trhu) v znení prispôsobenom Dohode o EHP prostredníctvom jej protokolu 1, a vzhľadom na to, že usadenie sa a poskytovanie cezhraničných služieb nepatrí do pôsobnosti uvedeného aktu, svoje povinnosti vyplývajúce z článkov 31 a 36 Dohody o EHP:
               
                           a)
                        
                        
                           tým, že ponechalo v platnosti článok 7 lichtenštajnského obchodného zákona, ktorým sa zavádza systém predchádzajúceho povolenia pre podniky, ktoré zamýšľajú usadiť sa v Lichtenštajnsku;
                        
                     
                           b)
                        
                        
                           tým že ponechalo v platnosti článok 8 ods. 1 lichtenštajnského obchodného zákona, pretože sa ním stanovujú nejasné a nejednoznačné podmienky udeľovania predchádzajúceho povolenia pre podniky, ktoré zamýšľajú usadiť sa v Lichtenštajnsku (t. j. povinnosť mať potrebný personál a povinnosť mať primeranú znalosť nemeckého jazyka);
                        
                     
                           c)
                        
                        
                           tým, že nezabezpečilo, aby sa požiadavky, ktoré sú rovnocenné alebo v zásade porovnateľné, pokiaľ ide o ich účel, ktoré sa na poskytovateľa už vzťahujú v inom štáte EHP alebo v tom istom štáte EHP v postupe predchádzajúceho udelenia povolenia pre podniky, ktoré zamýšľajú usadiť sa v Lichtenštajnsku, neduplikovali a aby konanie a formality týkajúce sa systému udeľovania povolení podľa obchodného zákona boli jasne stanovené, a
                        
                     
                           d)
                        
                        
                           tým, že ponechalo v platnosti článok 21 lichtenštajnského obchodného zákona, ktorým sa zavádza systém predchádzajúceho udelenia povolenia pre podniky, ktoré zamýšľajú poskytovať cezhraničné služby v Lichtenštajnsku, a
                        
                     
         
               2.
            
            
               nariadil Lichtenštajnskému kniežatstvu uhradiť trovy konania.
            
         
      Právna a skutková podstata veci a právny základ žaloby:
   
   
               —
            
            
               Žaloba sa týka požiadaviek podľa Zákona z 22. júna 2006 o obchode a obchodovaní (ďalej len „obchodný zákon“), najmä požiadaviek stanovených v jeho článkoch 7 a 21, týkajúcich sa podnikov, ktoré zamýšľajú usadiť sa alebo poskytovať cezhraničné služby v Lichtenštajnsku, ktoré pred tým, ako sa usadia alebo začnú poskytovať cezhraničné služby, musia získať povolenie od vnútroštátnych orgánov.
            
         
               —
            
            
               Dozorný úrad EZVO najmä tvrdí, že takéto požiadavky predstavujú systémy udeľovania povolení, ktoré, pokiaľ ide o usadenie sa, nenachádzajú oporu v článku 9 smernice Európskeho parlamentu a Rady 2006/123/ES z 12. decembra 2006 o službách na vnútornom trhu (ďalej len „smernica o službách“) ani v článku 16 smernice o službách, pokiaľ ide o poskytovanie cezhraničných služieb.
            
         
               —
            
            
               Dozorný úrad EZVO tvrdí, že aj článok 21 lichtenštajnského obchodného zákona, podľa ktorého sa od podnikov, ktoré zamýšľajú poskytovať cezhraničné služby v Lichtenštajnsku, vyžaduje, aby lichtenštajnským orgánom uvedenú skutočnosť vopred písomne oznámili a aby takéto oznámenie každoročne obnovovali, vedie k systému udeľovania povolení, ktorým sa porušuje článok 16 smernice o službách.
            
         
               —
            
            
               Podľa údajov Dozorného úradu EZVO Lichtenštajnsko tvrdí, že v zásade sú jeho systémy predchádzajúceho povolenia v súlade so smernicou o službách, keďže majú oporu v jej článkoch 9 a 16, rovnako ako v článku 33 Dohody o EHP (resp. na základe závažných dôvodov verejného záujmu v zmysle tohto článku).